open-index/open-wikipedia-markdown huggingface dataset:
Voskresensk

**Voskresensk** () on kaupunki Moskovan alueella noin 90 kilometriä Moskovasta kaakkoon Moskvajoen varrella. Kaupungin asukasluku on 91 301 (väestönlaskenta 2010). Se on Voskresenskin piirin keskus.

Taajama syntyi vuonna 1862 rautatien varteen jo vuonna 1577 mainitun kylän paikalle, ja siitä tuli kaupunki 1938.

Kaupungissa ovat syntyneet jääkiekkokuuluisuudet Igor Larionov, Valeri Kamenski, Andrei Lomakin, Vjatšeslav Kozlov, Andrei Markov ja Valeri Zelepukin.

## Lähteet
Salavat Julajev Ufa

**HK Salavat Julajev Ufa** () on vuonna 1961 perustettu venäläinen jääkiekkoseura, joka pelaa KHL:n itäisen konferenssin Tšernišov-divisioonassa. Seura on kotoisin Baškortostanin tasavallan Ufasta ja sen kotihalliin Ufa-Arenaan mahtuu lähes 8&nbsp;000 katsojaa.  Seura on saanut nimensä baškiirien kansallissankarin Salawat Julajevin mukaan.

Joukkue voitti mestaruuden viimeisellä kaudella Venäjän superliigassa, joka muuttui Kontinental Hockey Leagueksi kaudeksi 2008–2009. Seura voitti myös KHL:n kauden 2010–2011 mestaruuden.

## Saavutukset
### Mestaruudet

*Pervaja Liga: (5) 1978, 1980, 1982, 1985, 1992
*Federation Cup: (1) 1995
*Bashkiria Presidential Cup: (3) 2005, 2006, 2007
*Romazan Tournament: (1) 2006
*Venäjän Superliiga: (1) 2008
*KHL, Gagarin Cup: (1) 2011

## Merkittäviä pelaajia

*Vladimir Bykov
*Irek Gimaev
*Sergei Zinovjev
*Andrei Mezin
*Igor Volkov
*Vladislav Ozoliņš
*Oleg Tverdovski
*Konstantin Koltsov
*Joni Puurula

## Joukkue kaudella 2025–2026
(Tilanne 22. marraskuuta 2025)

### Joukkueenjohto
* **Päävalmentaja:** Viktor Kozlov 
* **Apuvalmentaja:** Vladimir Potapov 
* **Apuvalmentaja:** Nikolai Tsuligin 
* **Maalivahtivalmentaja:** Dmitri Mezentsev 
* **Videovalmentaja:** Pavel Jevdištšenko 
* **Fysiikkavalmentaja:** Adrien Valvo 
* **Huoltopäällikkö:** Sergei Buhtijarov 
* **Huoltopäällikkö:** Dmitri Filippov 
* **Puheenjohtaja:** Rinat Baširov 
* **Toimitusjohtaja:** Vasili Tšižov 
* **Joukkueenjohtaja:** Juri Popov 

*Lähde: EliteProspects*

## Lähteet
Åminne

**Åminne** tarkoittaa muun muassa seuraavia

;kirjoja
**[[Åminne (kirja)|Åminne]]*, kirja joka käsittelee Halikon Joensuun kartanon historiaa ja entisöintiä
**Åminne* eli *[[Kertomus Sörmlannista]]*, Sven Delblancin omaelämäkerrallinen romaani vuodelta 1970

;paikannimiä
*Åminne on Maalahdella Maalahdenjoen suistossa sijaitseva kalasatama
*Åminne eli Joensuu, kylä Raaseporin kaupungissa entisen Pohjan kunnan alueella
**Åminnen rautatietunneli Raaseporin kaupungissa
*Åminne, paikkakunta ja entinen rautatehdas Ruotsissa Värnamon kunnassa

## Katso myös
*Åminnen kartano (täsmennyssivu)
*Horn af Åminne (suomalainen aatelissuku)
*Åmynnet, paikkakunta Örnsköldsvikin kunnassa
Sotakone

**Sotakone** () on Marvel-universumin avaruusolento.

Sotakoneella ei ole varsinaista nimeä; hän on peräisin planeetalta, jonka asukkaat ovat kaksineuvoisia tekno-orgaanisia olentoja. Edistyksen vuoksi näiden on lisäännyttävä, koska konekaan ei - oli kuinka kehittynyt tahansa - kestä rajattomiin. 

Koska planeetan resurssit ovat rajalliset, jokaisen uuden olennon pitää ansaita olemassaolonsa oikeutus ja väkimäärän tulee pysyä aina samana - siis tulokkaan tai tämän vanhemman on kuoltava; siksi jokainen nuori joutuu taistelemaan vanhempaansa vastaan toisen kuolemaan asti. Jos nuori onnistuu, hän jatkaa elämää planeetalla niin kauan kunnes kuolee oman jälkeläisensä tappamana.

Sotakone on planeetan hallitsijan jälkeläinen; hän ei kuitenkaan halua taistella, vaan pakenee avaruuteen.

Hän päätyy Maahan ja Ryhmä-X ottaa hänet huostaansa. Sotakoneen vanhempi seuraa kuitenkin ja tästä kehittyy oma juonenkulkunsa.

Sotakoneen voima on tekno-orgaaninen; hänen ruumiissaan elää virus, jota hän pystyy halutessaan tartuttamaan muihin elollisiin olentoihin. Näin tapahduttua hän voi jättää tartuttamansa eloon, jolloin siitä tulee hänen kaltaisensa, tai halutessaan imeä tämän elinvoiman. Silloin kyseisestä olennosta tai kasvista jää vain metalliverkkoinen luuranko, jonka sisällä on palaneita elektroniikan komponentteja jäännöksinä alkuperäisistä, viruksen tekno-orgaaniseen muotoon muuttamista sisäelimistä. Ruumiillisesti Sotakone on voimakas eli nostaa noin 10 tonnia. 

Sotakoneella on lapsen mieli, ja hän uskoo joskus liiankin herkästi mitä hänelle sanotaan - mutta jos hän huomaa että asia on toisin, hän onkin täysin anteeksiantamaton! Esimerkiksi kun J. Jonah Jameson Daily Bugle -lehdessään väittää että Hämähäkkimies olisi vaarallinen rikollinen, Sotakone uskoo sen - mutta kun hän kokemuksesta havaitsee että asia on aivan päinvastoin, niin siitä alkaen Jameson ja hänen lehtensä ovat Sotakoneelle pelkkiä valehtelijoita!

Normaalisti, esimerkiksi lepoaikoina, Sotakone on perushahmossaan eli näyttää mustalta metallisella punk-kampauksella varustetulta komponentti-ihoiselta robotilta. Halutessaan hän voi muuttaa ulkoasunsa ihmisen, eläimen tai esineen kaltaiseksi.  Seikkailussa "USKOMATON AIKA" Sotakone muun muassa muuttui siiviksi, jotka kiinnittyivät voimansa menettäneen Stormin selkään jotta tämä pystyi laskeutumaan kattoikkunasta korkeaan tilaan, jossa Selene hyökkäsi muiden Ryhmä-X -läisten kimppuun. Seuranneessa taistelussa Sotakone tuhoutui mutta siirsi voimansa Stormille - joka tartutti viruksen Seleneen ja imi elinvoiman; nyt vangittuna ollut tohtori Outo vapautui ja Kolossin magiaa hallitsevan pikkusisko Illyana Rasputinin avulla pystyi kääntämään aikaa niin, ettei koko Uskomatonta Aikaa tapahtunutkaan - vain keskiössä olleet muistivat sen. 

Tekno-orgaaninen virus tuottaa erikoisia käänteitä sittemmin moniin seikkailuihin.
Sasquatch (sarjakuvahahmo)

**Sasquatch** on Marvel-universumin supersankari.

Alun perin hän oli kanadalainen fyysikko, tekniikan tohtori Walter Langovski, joka tutki gammasäteilyä McGillin yliopistossa; hän on säteilyfysiikan osaston päällikkö. Erään riskialttiin kokeen yhteydessä hän altistui säteilypurkaukselle, joka muutti hänet Hulkin kaltaiseksi voimaolennoksi; tässä hahmossa hänen ulkomuotonsa on noin kolme metriä pitkä, apinamainen ja oranssikarvainen. Hän säilyttää älynsä muutoksesta huolimatta ja on oppinut hallitsemaan muutosta että se tapahtuu vain hänen halutessaan. Halutessaan muuttua hän lukee tiettyä mantraa, ja henkinen keskittyminen aikaansaa muutoksen, joka on pääosin hormonaalinen. Samalla tavoin hän palaa ihmishahmoonsa. Toisin kuin Hulkin kohdalla, myös hänen vaatteensa muuttuvat eli niistä tulee turkkia. Palatessaan ihmishahmoon vaatteet palaavat ennalleen eivätkä mene riekaleiksi kuten Hulkilla.

Siviilihahmossaan Langovski on kaksimetrinen, harteikas vaaleatukkainen mies, jolla on kanadalaisen tyypillinen karski huumorintaju.

Sasquatch kuuluu kanadalaiseen Alfa-lentueeseen, joka oli aluksi virallinen mutta myöhemmin budjettisyistä epävirallinen supersankarijoukko.

Voimiltaan hän vastaa aika tarkkaan Hulkia; vielä ei ole selvinnyt, onko Sasquatchilla samankaltainen lisävoimakyky kuin Hulkilla - joka tulee sitä voimakkaammaksi mitä vihaisempi on.
Se tiedetään, että Sasquatch on varsin pitkälti haavoittumaton: hän on kestänyt pitkäaikaisen raskaan konekiväärin tulituksen saamatta naarmuakaan.
Agatha Barbara

**Agatha Barbara** () oli Maltan presidentti vuosina 1982–1987. Hän oli ensimmäinen nainen Maltan presidenttinä.

Barbara syntyi Żabbarissa Maltalla ja kävi peruskoulun pääkaupungissa Vallettassa. Toisen maailmansodan aikana hän toimi pimennysvahtina. 1940-luvun alusta vuoteen 1947 hän työskenteli opettajana, kunnes tuli valittua Maltan parlamenttiin ensimmäisenä naisena Maltan työväenpuolueen edustajana. Parlamentin jäsenenä hän pysyi vuoteen 1981 tullen valituksi kymmenissä peräkkäisissä vaaleissa.

Barbara toimi opetusministerinä 1955–1958, minä aikana hän sai aikaan oppivelvollisuuslain, joka takasi kokopäiväisen opiskelun lapsille. Vuonna 1958 hän joutui 43 päiväksi vankilaan pakkotyöhön lakkovahtina toimimisesta yleislakon aikana.

Seuraavassa työväenpuolueen hallituksessa Barbara oli toistamiseen opetusministeri vuosina 1971–1974. Kolmannessa hallituksessaan hänestä tuli työn, kulttuurin ja hyvinvoinnin ministeri. Hän toimi toisinaan myös pääministerin sijaisena. 15. helmikuuta 1982 parlamentti valitsi hänet Maltan presidentiksi, joka on lähinnä seremoniallinen virka. Virkakauden päätyttyä 1987 hän vetäytyi eläkkeelle synnyinkaupunkiinsa Żabbariin, jossa hän menehtyi kotonaan 2002.

Agatha Barbaran kunniakseen pystytetty monumentti paljastettiin 23. huhtikuuta 2006 Żabbarissa. Hänen kasvonsa on myös ollut Maltan vanhoissa seteleissä.

## Lähteet

## Aiheesta muualla
*Virallinen elämäkerta  Maltan tiedotusministeriön sivuilla
Lada Toljatti

**Hokkeinyi klub Lada Toljatti** () on jääkiekkoseura Toljattin kaupungista Venäjältä. Sen edustusjoukkue pelasi ylimmällä sarjatasolla KHL:ssä kaudet 2008–2009 ja 2009–2010. Vuonna 2010 se siirtyi talousvaikeuksien takia tasoa alempaan VHL-sarjaan. Joukkue palasi KHL-sarjaan kausiksi 2014–2018. Kauden 2017–2018 päätteeksi seura pudotettiin takaisin VHL-sarjaan, koska KHL halusi vähentää joukkuemääräänsä sarjassa. Seura palasi kaudeksi 2023-2024 KHL-sarjaan.

Seura perustettiin nimellä Torpedo vuonna 1976. Se on voittanut Venäjän-mestaruuden vuosina 1994 ja 1996, Euroopan cupin vuonna 1996 ja Continental Cupin vuonna 2006.

## Saavutukset
* IHL:n mestaruus 1994 ja 1996
* IHL Cupin voitto 1994
* IIHF Continental Cupin voitto 2006
* Euroopan seurajoukkueiden mestaruusturnauksen voitto 1996
* Hopeaa RSL:ssä 1997 ja 2005
* Pronssia RSL:ssä 2003 ja 2004
* Hopeaa IHL:ssä 1993 ja 1995
* Hopeaa IHL Cupissa 1993 ja 1995
* Hopeaa Euroopan seurajoukkueiden mestaruusturnauksessa: 1994
* Hopeaa Spengler Cupissa 1995

## Joukkue kaudella 2025–2026

*Lähde: EliteProspects*

## Joukkueenjohto
* **Päävalmentaja:** Pavel Desjatkov 
* **Apuvalmentaja:** Aleksei Jemelin 
* **Apuvalmentaja:** Maksim Smelnitski 
* **Maalivahtivalmentaja:** Aleksei Semjonov 
* **Maalivahtivalmentaja:** Anton Zelenov 
* **Videovalmentaja:** Roman Šihanov 
* **Videovalmentaja:** Artur Sirazijev 
* **Fysiikkavalmentaja:** Normunds Silins 
* **Kehitysvalmentaja:** Valeri Nikulin 
* **Huoltopäällikkö:** Aleksandr Rybijev 
* **Puheenjohtaja:** Aleksandr Harlamov 
* **Toimitusjohtaja:** Vitali Zlobin 
* **Apulaistoimitusjohtaja:** Sergei Rabtsun 
* **Apulaistoimitusjohtaja:** Aleksandr Tšetšel 
* **Urheilutoimenjohtaja:** Ildar Muhometov 
* **Joukkueenjohtaja:** Jevgeni Puškar 

*Lähde: EliteProspects*

## Lähteet
*https://www.eliteprospects.com/team/189/lada-togliatti

### Viitteet
Pekka Hyvärinen

**Pekka Antero Hyvärinen** (20. heinäkuuta 1951 Kuopio – 10. toukokuuta 2020 Helsinki) oli suomalainen toimittaja, kirjailija ja mediayrittäjä.

## Elämä

Hyvärinen kirjoitti Urho Kekkosen henkilöhistorian *Suomen mies* (2000, yhdessä Hannu Rautkallion kanssa) ja toimi Suomen Kuvalehden ja MTV3:n uutisten vastaavana päätoimittajana. Hyvärinen teki uransa aikana haastatteluohjelmia, dokumentteja sekä ollut useiden lehtien kolumnistina ja toiminut mediayrittäjänä. Hyvärinen valmistui yhteiskuntatieteiden maisteriksi vuonna 1975. Vuonna 1970, kun Hyvärinen oli 19-vuotias, julkaistiin hänen kirjansa *Minä ja Lootin vaimo* Kauppiaitten Kustannuksen Kontakti-sarjassa.

Hyvärinen valittiin tammikuussa 2008 Julkisen sanan neuvoston (JSN) puheenjohtajaksi. Hän erosi joulukuussa 2009 vastalauseeksi neuvoston vapauttavalle päätökselle niin kutsutun lautakasajutun osalta.

## Kannanottoja internetistä

Hyvärinen esitti, että suomalaiset eivät saisi esittää mielipiteitään internetissä paljastamatta oikeaa nimeään. Nimimerkin käyttö pitäisi sallia vain ”poikkeustapauksissa”. JSN:n 40-vuotisjuhlassa Hyvärinen sanoi, että muun muassa pornografiaa, väkivaltaa ja ”lasten ja nuorten elämää tuhoavaa aineistoa” tulisi sensuroida internetistä. ”Tämäntyyppisten sivustojen karsiminen” ei hänen mielestään ole sensuuria.

Toimessaan JSN:n puheenjohtajana Hyvärinen myös peräänkuulutti lehtien vastuuta nettijournalismissa. Erityisesti verkkokeskusteluista tulisi karsia ”ala-arvoisin aines”. Yksinkertaisimpana vaihtoehtona hän näki vaatimuksen omalla nimellä kirjoittamisesta. Hyvärinen kritisoi myös Wikipediaa ja vetosi muun muassa sen tiedon epämääräiseen alkuperään: ”Wikipedian kirjoittajien taustoja ei tunneta, joten tekstien tekijöinä häärii kaikenlaisia poliittisesti nyrjähtäneitä sekä mainos- ja markkinointiviestinnän juonikkaita osaajia.”

## Teokset
* 
* 

## Lähteet

## Aiheesta muualla
* "Etsi valtaa, sai myös loistoa." *Helsingin Sanomat* 30.8.2000. (Erkki Tuomiojan kirja-arvostelu *Suomen miehestä*.)
* ”Neuvostosta tiukka ja kriittinen.” JSN:n uusi johtaja Pekka Hyvärinen yllättyi ja innostui valinnastaan. *Journalisti* 24.1.2008.
Dmitrov

**Dmitrov** () on kaupunki Moskovan alueella, Dmitrovin piirin keskus, noin 65 km Moskovasta pohjoiseen Moskovan kanavan ja Jahroman varrella. Kaupungin asukasluku on noin 61 500 (2010). Dmitrov on suurin runsaan 151&nbsp;000 asukkaan piirin kaupunkiasutuksista. Dmitrovin piirissä on lisäksi pienempi kaupunki, kolme kaupunkityyppistä taajamaa ja kuusi maalaiskuntaa. 

Kaupungin sanotaan perustaneen Juri Dolgorukin paikkaan jossa hänen poikansa Vsevolod syntyi. Nimi tuli suojelupyhimys Pyhästä Demetrius Thessalonikilaisesta. 

1200-luvulla paikka oli Moskovan ruhtinaskunnan, Tverin ja Pereslavl-Zalesskin rajan merkkinä. Kaupunki itse kuului Galitšiin, kunnes se liitettiin 1363 Moskovaan. Sekä Dmitri Donskoi että Vasili II antoivat kaupungin nuorempien poikiensa pieneksi ruhtinaskunnaksi. Kaupungin kukoistushetki ajoittui Iivana III:n pojan Juri Ivanovitšin aikaan, jolloin sinne rakennettiin kultakupolinen Ylösnousemuksen katedraali ja pienempi Pyhien Boriksen ja Glebin luostari. Jurin jälkeen kaupungin sai hänen veljensä Andrei Ivanovitš. Vuonna 1569 se otettiin pois Iivana Julman serkulta Vladimir Andrejevitšilta ja se köyhtyi. Lisätuhoa aiheutti puolalaisten ryöstely sekasorron aikaan.

Vuonna 1812 kaupungin miehittivät lyhyeksi aikaa ranskalaiset, mutta Wehrmacht pysäytettiin 1941 sen ulkopuolelle. Arkeologit kaivoivat 1930-luvulla esiin kaupungin kremlin. 

Dmitrov on rautateiden risteysasema Moskovan--Savjolovon ja Dmitrovin--Aleksandrovin välillä. Siellä on myös Moskovan kanavan satama.

## Lähteet

## Aiheesta muualla
Orsk

**Orsk** () on kaupunki ja rautatielinjojen risteyspaikkakunta Orenburgin alueella Etelä-Uralilla Uraljoen varrella. Kaupungissa oli vuoden 2010 väestönlaskennan mukaan 239 800 asukasta.

Orsk perustettiin venäläisten tutkiessa etelä-Uralia. Ensimmäisen asutuksen perusti Ivan Kirillovin retkikunta 1735 linnoitukseksi Preobraženskaja-vuorelle Jaikjoen (Uralin) vasemmalle rannalle. Linnoitus muodosti Venäjän valtakunnan rajan ja oli tulliasema kaupankäynnissä Kazakstanin ja Aasian kanssa. Vuonna 1740 alkuperäinen Orenburgin väestö siirtyi jokea alajuoksulle päin. Or-joen suulle jäänyt asutus sai nimen Orsk. Kaupunginoikeudet se sai 1865. Kaupunki alkoi kasvaa varsinaisesti vasta 1870-luvulla.

Venäjän sisällissodan aikana se vaihtoi omistajaa neljästi eri puolten välillä. 1930-luvulla kaupunkia alettiin teollistaa alueen runsaiden mineraalivarojen varassa.

Vuoden 2024 huhtikuussa tapahtuneet padon murtumat jättivät suuren osan kaupungista Uraljoen tulvaveden alle ja aiheuttivat tuhansien asukkaiden evakuointeja.

## Lähteet
Lumilintu

**Lumilintu** on kanadalainen Marvel Comicsin sarjakuvissa toimiva supersankari, Alfa-lentueen jäsen.

Alun perin hän oli - ja on siviilissä edelleen - armeijan sihteeri, korpraali Anne Sloan. Hänellä on Kanadan intiaani sukujuuria äidin puolelta ja hän on perinyt osuutensa intiaanitaikuudesta. Ulkoisesti hän on vaalea, keskikokoinen ja hyvin kaunis nainen.

Teini-ikäisenä hän huomasi pystyvänsä hyödyntämään perimäänsä taikakykyä; eräs vanha shamaani opetti hänelle tärkeän hallinnan, jossa hän sitoutui Kanadan maaperään eli hän ei sen koommin voisi poistua maan rajojen ulkopuolelle. Vastapainoksi hän sai yliluonnollisia kykyjä: muuttuessaan tahdonvoimallaan Lumilinnuksi hän pystyy lentämään käsiinsä liittyneiden siipien avulla, joskin tärkein kyky on muodonmuuttaja: hän pystyy muuttumaan arktiseksi eläimeksi - jääkarhuksi, hylkeeksi, ahmaksi, tunturipöllöksi, mieluiten näiden albiinoversioksi. 

Kyky tekee hänestä joustavan ja voimakkaan, joskin vaarana on oman tahdon menettäminen; näin kävikin kerran, kun hän taisteli albiinoahmana Wendigoa vastaan; voiton jälkeen hän ei pystynytkään irtautumaan ahman villistä luonnosta, mutta Wolverine auttoi: hän puhui muuttuneelle Lumilinnulle koko villin ja vapaan sielunsa voimalla - ja lopulta lumous murtui. Ihmishahmoon palannut Lumilintu itki Wolverinen olkaa vasten ja tämä lohdutti häntä suoraviivaiseen tapaansa.

Kohtaus päättyi siihen, kun  ihmismuotoon palautettua Wendigoa vietiin lentokoneeseen pidätettynä; tätä tehtäessä Lumilintu mietti itsekseen: rakastaako hän Wolverinea? Varmaa vastausta hän ei pystynyt itselleen antamaan - ja tässä pisteessä näiden kahden suhde on edelleen. Ainoa varma on molemmin puoleinen syvä kunnioitus.

Lumilintu menetti muodonmuutos- ja lentokykynsä joutuen kuoleman kieliin, kun Loki avasi maagisen lähteen antaakseen uudet mahtivoimat Alfa-lentueen ja Ryhmä-X:n jäsenille. Nämä innostuivat aluksi, mutta pian huomattiin mikä oli  haaveiden täyttymisen hinta: luovuus kuoli ja toteuttamaan pystyi vain sellaista mitä oli jo keksinyt. Samoin maagiset olennot - Lumilintu, tohtori Outo, Shamaani - alkoivat hitaasti menehtyä. Wolverine huomasi tämän ensimmäisenä ja lopulta muutkin; Kolossi olisi ehdottomasti halunnut jatkaa, koska hänet oli kasvatettu uskomaan että monen etu ylittää muutaman; hän sanoi että mitä siitä vaikka jotain menetettäisiin kun tilalle tulisi esimerkiksi nälänhädän ja sairauksien pysyvä häviäminen! Hänetkin lopulta saatiin uskomaan, että hinta siitä olisi liian kova. Poika vakuuttui kun hänelle muistutettiin, että tuskin umpikiero pahuuden jumala Loki hyväntekeväisyyttään lähteen oli avannut - kuten ei ollutkaan; hänen tarkoituksensa oli raivata taikuus maan päältä jotta pystyisi estämään supersankarien puuttumisen hänen juonitteluihinsa Asgardissa.

Loki raivostui huomatessaan juonensa luhistuvan ja yritti pakottaa sankarit pysymään mukana, mutta lähteen avanneet Universumin vanhimmat pakottivat hänet takaisin riviin: jos muut eivät halunneet käyttää maagista lähdettä - se olisi heidän oma valintansa.

Lähde hylättiin ja vaikutukset katosivat; kiitollinen Lumilintu muuttui takaisin tunturipöllöksi ja jatkoi keskeytynyttä matkaansa.
Riilahden meritaistelu

**Riilahden meritaistelu** ( ();  (suom. *Hankoniemen meritaistelu*) tai *Slaget vid Rilax* (suom. *Riilahden taistelu*)) oli suureen Pohjan sotaan sisältynyt meritaistelu, joka käytiin Ruotsin ja Venäjän laivastojen välillä Hankoniemen (, josta johd. aik. ) pohjoispuolella sijaitsevassa Riilahdessa vuonna 1714. Taistelu oli Venäjän Itämeren laivaston ensimmäinen merkittävä voitto.

Ruotsin avomerilaivastolla oli vaikeuksia liikkua tyvenen vuoksi, ja tämän vuoksi venäläiset kaleerit saivat etulyöntiaseman. Venäläisillä oli myös huomattava ylivoima. Ainoat alukset, jotka saatiin estämään venäläisten rynnäkköä, olivat 18 tykillä varustettu tykkiproomu *HMS Elefanten* (kontra-amiraali Nils Ehrenskjöldin lippulaiva), kaleerit *Örnen*, *Tranan*, *Gripen*, *Laxen*, *Geddan* ja *Valfisken* sekä saaristolaisveneet *Flundran*, *Mörten* ja *Simpan*.

Kaleereissa oli vain kaksi isompaa keulatykkiä ja runsaasti pienempiä niin sanottuja nikhakoja. *Örnenin* keulatykit olivat 36-naulaiset eli osaston suurimmat, muissa kaleereissa oli 18-naulaiset tykit. Lippulaiva hinattiin kaleerien voimin ahtaan salmen suulle, kaleerit ryhmittyivät sen ympärille ja salmi tukittiin upottamalla sen ahtaimpaan kohtaan suurin saaristolaisveneistä. Taistelu kesti koko päivän, mutta auringon laskiessa ruotsalaiset kaleerit oli upotettu tai vallattu ja *Elefantenkin* joutunut venäläisten haltuun. Venäläiset kunnostivat aluksen ja takiloivat sen uudelleen kolmimastokuunariksi. Venäläisten omatkin tappiot olivat raskaat.

Venäjän laivastossa on lähes aina ollut taistelun mukaan nimetty laiva. Merkittävimpiä olivat vuonna 1908 tilatut *[[Gangut (1909)|Gangut]]*-luokan taistelulaivat. Pietarin keskustassa on taistelun mukaan nimetty katu, Gangutskaja ulitsa. Venäjän laivaston päivää vietetään heinäkuun viimeisenä sunnuntaina voiton muistoksi.Suomen laivastossa taistelun mukaan on nimetty miinalaiva ''Riilahti''.

Venäjän keisari ja Suomen suuriruhtinas Aleksanteri II pystytti graniittiristin Riilahden taistelun kunniaksi vuonna 1870. Muistomerkki sijaitsee Riilahden kartanon alueella. 

## Vuosipäivät
200. vuosipäivänä Venäjällä julkaistiin hopeinen juhlaraha, jota painettiin 30&nbsp;300 kappaletta.

300. vuosipäivän kunniaksi Turussa järjestettiin The Gangut Regatta tapahtuma jossa näyteltiin Riilahden meritaistelu Suomen Purjelaivasäätiön vetämänä.

## Lähteet

## Aiheesta muualla
Hallan satama

**Hallan satama** on Kotkassa Hallan saarella sijaitseva UPM-Kymmene Oyj:n omistama yksityinen teollisuussatama, jossa on kaksi laituripaikkaa. Satama on vain UPM:n oman liikenteen käytössä. Hallan sataman edustan vesialue kuuluu kuitenkin Hamina-Kotkan satamaan.

UPM on suunnitellut tekevänsä satamasta yksityisen yleisen sataman, jolloin se voisi välittää kaikkea sataman olosuhteisiin soveltuvaa liikennettä. 
Satamaan on johtanut myös rautatie, joka on purettu. Sen uudelleenrakentamisesta on keskusteltu.

## Lähteet
Soma (australialainen yhtye)

**Soma** oli australialaisten David Thrussellin ja Pieter Bourken elektronista musiikkia soittanut yhtyekokoonpano, joka julkaisi useita albumeja 1990-luvulla. Yhtyen viimeisin levy, *My Ancient Vihmaana*, julkaistiin vuonna 2001. Yhtye itse kuvasi musiikkiaan elektronisen musiikin hedelmäsalaatiksi, joka yhdistelee jatkuvasti muuttuvalla tavalla akustisia ja elektronisia elementtejä.

## Diskografia

**Soma* (EP, Mumbo Jumbo), 1993
**Hollow Earth* (Albumi, Extreme), 1994
**Sleepwalker* (Single, Extreme), 	1995
**Arcane* (Single, Extreme), 1996
**The Inner Cinema* (Albumi, Extreme), 1996
**Stygian Vistas* (EP, Extreme), 1997
**My Ancient Vihmaana* (EP, Karmic Hit), 2001

## Lähteet
Ilse Zielstorff

**Ilse Zielstorff** (30. syyskuuta 1935 Berliini – toukokuu 2015 München) oli saksalainen näyttelijä ja näyttelijä Rolf Schimpfin vaimo. He menivät naimisiin vuonna 1970. He asuivat Münchenissä. Zielstorff näytteli 1950-luvulta lähtien.

## Lähteet

## Aiheesta muualla
*
Grant Show

**Grant Alan Show** (s. 27. helmikuuta 1962 Detroit, Michigan) on yhdysvaltalainen näyttelijä.

Show tunnetaan roolistaan *[[Melrose Place]]n* Jake Hansonina, jota hän näytteli vuosina 1992–1997. Show on esiintynyt myös muun muassa draamasarjoissa *[[Swingtown]]* (2008) ja *[[Devious Maids]]* (2013−2016).

Vuodesta 2017 lähtien Show on esittänyt Blake Carringtonia *[[Dynastia (vuoden 2017 televisiosarja)|Dynastia]]*-sarjassa, joka perustuu 1980-luvun samannimiseen saippuasarjaan. Alkuperäisessä *Dynastiassa* hahmoa esitti John Forsythe.

Show on ollut mukana myös monissa televisioelokuvissa, kuten elokuvissa *Petollinen valinta* ja *Between Love and Honor*. 1990-luvun alussa Show’ta harkittiin *[[Thelma ja Louise]]* -elokuvaan, mutta rooliin valittiin lopulta Brad Pitt.

## Yksityiselämä
Show oli vuosina 2004–2011 naimisissa Pollyanna McIntoshin kanssa. Show’n nykyinen puoliso on näyttelijä Katherine LaNasa. He avioituivat vuonna 2012 ja saivat tyttären keväällä 2014.

## Lähteet

## Aiheesta muualla
*
Lapsen ja äidin kiintymyssuhde

**Lapsen ja äidin kiintymyssuhde** on lapsen ja hänen äitinsä välinen tunneside, joka syntyy heidän välisestään vuorovaikutuksesta. Kun vauva alkaa vasta luomaan omaa äitisuhdettaan, siihen vaikuttaa äidin tarjoaman huolenpidon laatu ja ennustettavuus. Kun lapsen tarpeet huomataan ja niihin reagoidaan oikein ja nopeasti, vauva oppii luottamaan aikuiseen ja hänelle syntyy turvallinen olo.

Vauvan ja äidin välistä kiintymyssuhdetta on tutkittu ns. vierastilanne-menetelmällä. Tutkimuksessa katsottiin miten lapsi reagoi joutuessaan eroon äidistään ja miten hän suhtautuu äitiin kun tämä tulee takaisin.

## Katso myös

* Kiintymyssuhdeteoria

## Lähteet
*
Öskemen

**Öskemen** eli **Ust-Kamenogorsk** (, ) on kaupunki Kazakstanissa ja Itä-Kazakstanin alueen pääkaupunki. Vuoden 2012 alussa kaupungin asukasluvuksi arvioitiin runsaat 309&nbsp;000.

Kaupunki perustettiin *Ust-Kamennaja* -nimellä linnoitukseksi ja kauppa-asemaksi Irtyš- ja Ulbajokien yhtymäkohtaan vuonna 1720. Kaupunki kehittyi suureksi kaivos- ja metallurgiseksi keskukseksi neuvostoaikoina. Tärkeimmät kaivannaiset ovat kupari, hopea, sinkki ja lyijy. Kaupungissa on satama Irtyšjoen varrella, ja lähistöllä on suuri vesivoimala.

## Väestön kehitys
Oheinen taulukko kuvaa Ust-Kamenogorskin väkiluvun kehitystä väestönlaskentojen kautta. Vuoden 1840 arvo on Venäjän imperiumin kaupunkeja kuvaavasta tilastosta eikä ole varsinaisen väestönlaskennan arvo. Ensimmäinen koko silloisen valtakunnan kattanut väestönlaskenta tehtiin vuonna 1897. Myöhemmät laskennat ovat Neuvostoliiton ja Kazakstanin tasavallan aikana. (Toistaiseksi laskentojen 1926 ja 1939 arvot uupuvat).

Kaupunkiin johtaa eurooppatie E40. Siellä on Kazakstanin rautateiden sivuradan asema ja lentoasema.

Kaupungin nykyisin Venäjän Vysšaja ligassa pelaava jääkiekkojoukkue Kaztsink-Torpedo on ollut useiden NHL-kuuluisuuksien kuten Evgeni Nabokov, Nik Antropov, Vitali Kolesnik, Konstantin Puškarev ja Aleksandr Perežogin kasvattaja.


Kuva:Dramteatr-oskemen.jpg|Teatteritalo.
Kuva: Church oskemen.jpg| Ortodoksinen kirkko.
Kuva: Mosque oskemen.jpg| Moskeija.
Kuva:Aleksandrov Sports Arena.JPG| Jääkiekkoseura Kaztsink-Torpedon kotihalli.


## Lähteet

## Aiheesta muualla
Kurt Daluege

**Kurt Daluege** (15. syyskuuta 1897 – 24. lokakuuta 1946) oli saksalainen SS-upseeri ja poliisijoukkojen kenraalieversti. Daluege toimi Böömin ja Määrin protektoraatin kuvernöörinä saksalaisten miehittämässä Tšekkoslovakiassa.

## Sukutausta ja nuoruusaika
Kurt Daluege syntyi preussilaisen virkamiehen perheeseen pienessä Ylä-Sleesian kaupungissa Kreuzburgissa. 

## Ensimmäinen maailmansota ja Freikorps
Daluege liittyi Saksan armeijaan 1916 ja palveli 7. Garde-West-rykmentissä. Palvellessaan ensimmäisen maailmansodan aikana länsirintamalla Daluege haavoittui useita kertoja. Hän sai sotapalvelustaan useita kunnianosoituksia.

Sodan jälkeen Daluege ei monien muiden tavoin sopeutunut siviilielämään. Hän toimi johtajana kotiseutunsa Ylä-Sleesian veteraanien sotilaallisessa *Selbstschutzes Oberschlesienin (SSOS)*-järjestössä (), ja otti osaa taisteluun puolalaisia vastaan. Vuonna 1921 Daluegesta tuli *Roßbachin [[Freikorps]]in* aktiivinen jäsen, samalla kun hän opiskeli insinööriksi Berliinin teknillisessä yliopistossa. 

## Ura kansallissosialistisessa puolueessa
Kaksi vuotta myöhemmin 1923 Daluege liittyi Saksan kansallissosialistiseen työväenpuolueeseen ja 1926 puolueen SA:han, jolloin Daluegesta tuli aluejohtaja () Joseph Goebbelsin varamies, Berliinin aluejohtaja ja puolueen aluejohtajan varamies. Heinäkuussa 1930 hän liittyi Adolf Hitlerin toivomuksesta puolueen taistelujärjestö SS:ään, jolloin hänestä tuli arvoltaan *SS-Oberführer*. Hänen päätehtävänään oli vakoilla SA:ta ja kansallissosialistisen puolueen vastustajia. 

Vuonna 1932 Daluege nimitettiin kansallissosialistisen puolueen edustajaksi Preussin parlamenttiin ja marraskuussa 1932 hänet valittiin myös Berliinin valtiopäiville, missä hänellä oli paikka vuoteen 1945. Samaan aikaan Hermann Göring nimitti hänet Preussin sisäministeriöön poliisijohtajaksi. Vuonna 1936 koko Saksan poliisilaitos järjestettiin uudestaan sisäministeriön alaisuuteen ja Daluegesta tuli Saksan järjestyspoliisin johtaja. 

## Miehitetyn Böömin ja Määrin kansallissosialistisen hallinnon johtaja
Toisen maailmansodan aikana Daluege vastasi myös Hitlerin ja muiden korkea-arvoisten puolueen jäsenten turvallisuudesta. Hän komensi poliisivoimia sodan loppuun saakka ja yleni *SS-Oberstgruppenführeriksi* ja poliisin kenraalieverstiksi. Reinhard Heydrichin salamurhan jälkeen Daluegesta tuli myös Böömin ja Määrin valtakunnanprotektori. Virassaan Daluege antoi käskyn Böömin Lidicen ja Ležákyn kylien tuhoamiseen ja asukkaiden surmaamiseen.

## Vetäytyminen viroista ja tuomio sodan jälkeen
Toukokuussa 1943 Daluege sai sydänkohtauksen ja sairastui vakavasti. Elokuussa hänet vapautettiin kaikista viroistaan ja hän eli sodan loppuun asti natsihallinnolta saamansa omaisuuden turvin. 

Toukokuussa 1945 yhdysvaltalaiset sotilaat pidättivät Daluegen Lyypekissä ja häntä säilytettiin Nürnbergin vankilassa aina syyskuuhun 1946, jolloin hänet luovutettiin Tšekkoslovakiaan ja hän sai Prahassa sotarikoksista kuolemantuomion. Kurt Daluege teloitettiin hirttämällä 24. lokakuuta 1946.

## Lähteet

## Aiheesta muualla
Feldt

**Feldt**, myös **Fält** ja **Fälth**, voi tarkoittaa seuraavia henkilöitä:

* Elias Fälth (s. 1981), ruotsalainen jääkiekkopuolustaja
* Erik Feldt (1904–1974), suomenruotsalainen kirjailija
* Inkeri Fält (o.s. Pennanen, s. 1940), suomalainen yleisurheilija
* Kalle Fält (s. 1949), suomalainen muusikko
* Kjell-Olof Feldt (1931–2025), ruotsalainen poliitikko ja ministeri
* Maarit Feldt-Ranta (1968–2019), kansanedustaja ja SDP:n entinen puoluesihteeri
* Matti Fält (1894–1917), jääkäri
* Olavi K. Fält (s. 1946), historian professori
* Sam Feldt (s. 1993), alankomaalainen DJ, musiikkituottaja ja viihdyttäjä.
Länsimetsän koulu

**Länsimetsän koulu** on vuosiluokkien 1–6 koulu, joka toimii Gerbyssä noin viisi kilometriä Vaasan keskustasta. Koulussa on noin 400 oppilasta.

Koulu aloitti toimintansa tammikuussa 1999. Aluksi koulussa toimivat suomenkieliset ensimmäinen ja toinen luokka sekä ruotsinkielinen Gerby skolan, joka muutti omiin tiloihin saman vuoden syksyllä. Suomenkielisen opetuksen lisäksi koulussa annetaan kielikylpyopetusta ruotsiksi 1.–6. luokilla.

Koulun rehtorina toimii Markku Nirkkonen.

## Lähteet
Kansainväliset filosofian olympialaiset

**Kansainväliset filosofian olympialaiset** (, IPO) on kansainvälinen lukiolaisten filosofiakilpailu, jonka järjestää FISP (Fédération Internationale des Sociétés de Philosophie) ja jota tukee UNESCO. Kilpailun perustivat bulgarialaiset, puolalaiset, romanialaiset, saksalaiset ja turkkilaiset filosofian opettajat vuonna 1993.

Kilpailuun osallistuvilla opiskelijoilla on neljä tuntia aikaa kirjoittaa filosofinen essee, jonka aihe valitaan neljästä vaihtoehdosta. Essee on kirjoitettava muulla kuin omalla äidinkielellä.

Suomi on voittanut filosofian olympialaisissa kultaa viidesti: Sarri Nironen (2009), Elina Karstie (2014), Antti Autio (2015), Amanda Häkkinen (2018) ja Pietari Kaaro (2023).

## Luettelo järjestetyistä kilpailuista

## Lähteet

## Aiheesta muualla

* International Philosophy Olympiad 
* International Philosophy Olympiad since 1993
Gustav Brunner

**Gustav Brunner** (s. 12. syyskuuta 1950) on itävaltalainen Formula 1 -autojen suunnittelija.

Hänen uransa Formula 1:ssä alkoi vuonna 1978, kun hän toimi saksalaisen ATS -tallin suunnittelijana. Brunner lähti tallista kuitenkin lyhyen yhteistyön jälkeen, mutta palasi takaisin vuonna 1981. Tallin lopetaessa toimintansa vuonna 1984, Brunner siirtyi brittiläisen RAM -tallin suunnittelijaksi. Hänen suunnittelemansa RAM 03 -auto osoittautui kuitenkin epäluotettavaksi, sillä se selviytyi 23 startista vain 4 kertaa maaliin saakka.

Ferrari palkkasi Brunnerin suunnittelemaan kauden 1987 F1/87 -autoaan, jolla Gerhard Berger pystyi kahteen osakilpailuvoittoon kauden aikana. Brunner joutui väistymään Ferrarilta, kun talli palkkasi uudeksi suunnittelijakseen britti John Barnardin. Entisen ATS -tallin omistaja Günther Schmidt oli perustamassa uutta Rial -tallia, jonka suunnittelijaksi Brunner siirtyi kaudelle 1988. Yhteistyö kuitenkin katkesi kauden jälkeen ja Brunner siirtyi Zakspeed -tallin palvelukseen 1989, jossa taloudelliset vaikeudet astuivat esiin ja tallin toiminta lopetettiin. Vuodet 1990-1992 Brunner työskenteli Leyton House nimisessä tallissa, joka sekin joutui vetäytymään F1:stä rahojen loputtua.

Leyton Housen jälkeen Brunner työskenteli kaudella 1993 Minardin F1-tallissa, jossa hän vastasi M193 -auton suunnittelusta. Hän siirtyi kesken kauden takaisin Ferrarille, jossa työskenteli seuraavat viisi vuotta ja palasi keväällä 1998 Minardin tekniseksi johtajaksi. Japanilainen autonvalmistaja Toyota perusti oman F1 -tallinsa ja kaappasi Brunnerin Minardilta kesällä 2001. Brunner suunnitteli autoja Toyotalle neljän vuoden ajan, kunnes lähti tallista vuonna 2005.

## Lähteet
*
Luo Xuejuan

**Luo Xuejuan** (, * Luó Xuějuān*, 26. tammikuuta 1984 Hangzhou, Zhejiang) on kiinalainen entinen uimari ja olympiavoittaja, joka oli erikoistunut rintauintiin. Hän on 167 senttimetriä pitkä ja painaa 61 kilogrammaa.

## Ura
### Alkuajat
Luo aloitti uinnin harrastuksena seitsemän vuoden ikäisenä, vuonna 1991, koska hänen vanhempansa ajattelivat, että uintiharjoitteet tekisivät hennosta tytöstä hieman vahvemman. Vuonna 2000 Luo voitti Kiinan mestaruuden 100 metrin rintauinnista vain 16-vuotiaana. Hänet valittiin edustamaan Kiinaa kesäolympialaisiin Australian Sydneyyn, jossa hän selvitti tiensä 200 metrin rintauinnin finaaliin, sijoittuen finaalin viimeiseksi eli kahdeksanneksi.

### Vuodet 2001–2003
Vuonna 2001 Luo osallistui Japanin Fukuokassa järjestettyihin pitkän radan MM-kilpailuihin. Hän voitti kyseisissä kilpailuissa 50 ja 100 metrin rintauinnit, ja sijoittui kolmanneksi 200 metrin rintauinnissa sekä 4&nbsp;×&nbsp;100 metrin sekauintiviestissä yhdessä joukkuetoveridensa kanssa. Hän osallistui myös kahta vuotta myöhemmin Espanjan Barcelonassa järjestettyihin pitkän radan MM-uinteihin, voittaen jälleen 50 ja 100 metrin rintauinnit. Hän voitti myös kolmannenkin kullan, sillä Kiinan naisten sekauintiviestijoukkue voitti 4&nbsp;×&nbsp;100 metrin sekauintiviestin uudella kilpailuennätyksellä. Pitkän radan arvokilpailuiden välissä Luo oli osallistunut vuonna 2002 Venäjän Moskovassa järjestettyihin lyhyen radan MM-kilpailuihin. Näistä kilpailuista Luo nappasi hopean ja kaksi pronssia. Samana vuonna Luolla oli neljän päivän ajan 50 metrin rintauinnin maailmanennätys hallussaan. Hän oli myös edellisenä vuonna ehtinyt hallita kyseisen matkan ME-aikaa muutaman tunnin ajan. 

### Kesäolympialaiset 2004
Vuonna 2004 Luo osallistui kesäolympialaisiin Kreikan Ateenassa. Hän selvitti tiensä 100 metrin rintauinnin finaaliin, ja voitti sen uudella olympiaennätyksellä 1.06,64, ennen australialaiskaksikkoa Brooke Hanson–Leisel Jones.,

### Olympialaisten jälkeen
Olympialaisten jälkeen syksyllä 2004 Luo osallistui lyhyen radan MM-kilpailuihin Yhdysvaltojen Indianapolisissa. Hän sijoittui 50 metrin rintauinnissa viidenneksi. Hän lähti vielä puolustamaan mitalejaan vuoden 2005 pitkän radan MM-uinteihin Kanadan Montréaliin, mutta putosi mitalien ulkopuolelle, sijoittuen 50 metrin rintauinnissa seitsemänneksi ja sadalla metrillä neljänneksi. Vuoden 2006 heinäkuussa Luo erotettiin Kiinan maajoukkueesta, syyksi kerrottiin hänen harjoitusmotivaationsa laskun. Tammikuussa 2007 Luo ilmoitti, ettei osallistu Australian Melbournessa järjestettäviin pitkän radan MM-uinteihin terveysongelmiensa vuoksi. 30. tammikuuta 2007 Luo ilmoitti lopettavansa uransa 23-vuotiaana sydänongelmien vuoksi., Hänelle oli tehty edellisen vuoden joulukuussa sydänleikkaus.

## Lähteet

## Aiheesta muualla
* Kiinan olympiakomitea 
* Les-Sports.info
Kansainvälinen filosofian päivä

**Kansainvälinen filosofian päivä** on Yhdistyneiden kansakuntien kasvatus-, tiede- ja kulttuurijärjestö Unescon filosofialle omistama vuosipäivä, jota vietetään aina marraskuun kolmantena torstaina. Unesco aloitti perinteen 21. marraskuuta 2002, jolloin päivää vietettiin ensimmäisen kerran.

Filosofian päivää on vietetty sekä Unescon päämajassa Pariisissa että eri jäsenmaissa.
Suomessa Unesco-kouluverkko, Filosofian ja elämänkatsomustiedon opettajat ry (FETO) ja Suomen filosofinen yhdistys (SFY) ovat järjestäneet filosofian päivänä esseekilpailun.

## Lähteet

## Aiheesta muualla

* Unescon kansainvälinen filosofiapäivä , Filosofian ja elämänkatsomustiedon opettajat ry
* Philosophy Day at UNESCO (2002) 
* Message from the Director-General on the occasion of Philosophy Day at UNESCO (21 November 2002)
Alpha Blondy

**Alpha Blondy** (oik. **Seydou Koné**; s. 1. tammikuuta 1953 Dimbokoro, Norsunluurannikko) on norsunluurannikkolainen reggaemuusikko. Hän laulaa enimmäkseen dioulaksi, ranskaksi ja englanniksi, joskus myös arabiaksi ja hepreaksi.

## Diskografia

*1982: Jah Glory
*1984: Cocody Rock!!!
*1985: Apartheid Is Nazism
*1986: Jerusalem
*1987: Revolution
*1989: The Prophets
*1992: Masada
*1993: SOS Guerres Tribales
*1993: Live Au Zénith
*1994: Dieu
*1996: Grand Bassam Zion Rock
*1998: Yitzhak Rabin
*1999: Elohim
*2001: Live Paris Bercy
*2002: Merci
*2007: Alpha Blondy – Jah Victory
Anne O. Krueger

**Anne Osborn Krueger** (s. 12. helmikuuta 1934) on yhdysvaltalainen taloustieteilijä, joka toimi vuosina 1982–1986 Maailmanpankin pääekonomistina.

Krueger otti ensimmäisenä käyttöön termin *[[rent-seeking]]* vuonna 1973, vaikka ilmiötä oli kuvannut jo Gordon Tullock vuonna 1967. 

Krueger on kuulunut Kansalliseen tiedeakatemiaan Yhdysvalloissa vuodesta 1995. Hän johti Kansainvälistä valuuttarahastoa siirtymäajan vuonna 2004 sen jälkeen kun Horst Köhler oli eronnut 4. maaliskuuta. 7. kesäkuuta virassa aloitti Rodrigo Rato.
Martin Short

**Martin Hayter Short, [[Order of Canada|CM]]** (s. 26. maaliskuuta 1950 Hamilton, Ontario) on kanadanamerikkalainen koomikko, näyttelijä, elokuvakäsikirjoittaja, laulaja ja televisiotuottaja. Hän esiintyi mm. komediasarjoissa *[[Second City Television]]* ja *[[Saturday Night Live]]*. Hänet on palkittu sekä näyttelijänä että käsikirjoittajana muun muassa Emmy- ja Tony-palkinnolla. Short on näytellyt useissa elokuvissa. 

Short oli naimisissa Nancy Dolmanin kanssa. Hänen puolisonsa kuoli vuonna 2010, kolmenkymmenen aviovuoden jälkeen. Heillä oli kolme yhteistä lasta.

## Lähteet

## Aiheesta muualla
* 
*
Pilbara Rail

**Pilbara Rail** on Länsi-Australian osavaltiossa toimiva rautatieyhtiö, joka hoitaa rautamalmiliikennettä 1&nbsp;106 kilometrin mittaisella rataverkolla, jonka omistavat Robe River Iron Associates ja Hamersley Iron. Rataverkko yhdistää sisämaassa sijaitsevat Nammuldin, Brockmanin, Marandoon, Yandicooginan, Mount Tom Pricen ja Paraburdoon rautakaivokset Intian valtameren rannikolla sijaitsevaan Dampierin satamakaupunkiin. Pilbara Rail muodostettiin vuonna 2002, kun kaivosyhtiöiden aiemmin toisistaan riippumattomat rinnakkaiset rautatielinjat otettiin yhtiöiden yhteiseen käyttöön. Yhtiö on rataverkon pituuden ja liikenteen määrällä mitattuna Australian suurin yksityinen rautatieliikenneoperaattori.

## Liikenne
Nykyisen Pilbara Railin liikennöimän rataverkon vanhin osuus Dampierin ja Tom Pricen välille valmistui vuonna 1966. Rataverkko ei risteä lainkaan muiden Australian rautatieyhtiöiden ratojen kanssa. Rataverkkoa parannetaan ja laajennetaan kaivostoiminnan edetessä ja uusien kaivosten auetessa. Vuonna 1998 avatulle Yandicooginan kaivokselle rakennettiin kokonaan uusi 147 kilometrin pituinen rautatieosuus. Vuonna 2004 Tom Pricen ja Dampierin välisen päärataosan kuljetuskapasiteetin lisäämiseksi aloitettiin kaksoisraiteen rakentaminen. Tunkawannan ja Rosellan välisen 95&nbsp;kilometrin mittaisen rataosuuden kaksiraiteistaminen valmistui 2006.

Rautatiellä liikennöidään lähes yksinomaan rautamalmikuljetuksiin tarkoitetuilla junilla. Rautamalmia kuljettavat junat ovat 2,2&nbsp;kilometrin mittaisia, ja ne muodostuvat kolmesta dieselveturista ja 226&nbsp;rautamalmivaunusta. Kukin vaunu voi kuljettaa 105&nbsp;tonnin rautamalmikuorman. Yhdessä junassa kuljetetaan noin 23&nbsp;500&nbsp;tonnia rautamalmia, junapainon ollessa noin 27&nbsp;100&nbsp;tonnia.

## Kalusto
Pilbara Railin rataverkolla liikennöidään kaivosyhtiöiden omistamalla junakalustolla. Rautamalmijunien voimanlähteenä käytetään General Motorsin valmistamia Dash&nbsp;9 -tyyppisiä kuusiakselisia dieselsähköisiä 4&nbsp;400&nbsp;hevosvoiman vetureita. Alempitehoisia Dash&nbsp;7 ja Dash&nbsp;8 -tyyppisiä dieselvetureita käytetään pääasiassa vaihtotöissä.

Yhtiöiden omistama vaunukalusto käsittää 2&nbsp;400 malminkuljetukseen tarkoitettua vaunua. Vaunustosta on muodostettu kymmenen 226-vaunuista junaa, muiden vaunujen ollessa varalla.

## Liikenteenohjaus
Rataosalla on ollut aiemmin käytössä tavanomainen kauko-ohjausjärjestelmä, jolla liikennettä ohjattiin rautatien varren opastimin. Opastimet poistettiin uuden liikenteenohjausjärjestelmän käyttöönoton myötä. Uudessa liikenteenohjausjärjestelmässä tieto junalle turvatusta kulkutiestä välitetään suoraan veturiin kuljettajanäytölle, josta kuljettaja näkee kuinka pitkälle junalla on lupa edetä.

## Aiheesta muualla
* Railway Technology: Hamersley Freight Line, Australia
Tha Dogg Pound

**Tha Dogg Pound** on yhdysvaltalainen rap-yhtye, jonka muodostavat Daz Dillinger (aiemmin Dat Nigga Daz) ja Kurupt. Yhtye tunnetaan myös lyhenteellä **D.P.G**, joka tulee sanoista Dogg Pound Ganstaz. Dogg Poundin ensimmäinen albumi, vuonna 1995 Death Row Recordsilla ilmestynyt *[[Dogg Food]]*, on myynyt yli kaksi miljoonaa kappaletta. Ennen omia julkaisujaan artistit olivat tulleet tunnetuiksi esiintymällä Dr. Dren ja Snoop Doggy Doggin hyvin menestyneillä levyillä.

## Diskografia

### Studioalbumit

### Yhteisalbumit ja EP:t

### Singlet
* Tha Dogg Pound - "What Would You Do" (mukana Snoop Dogg & Big Pimpin' Delemond)
* Tha Dogg Pound - "New York, New York" (mukana Snoop Dogg)
* Tha Dogg Pound - "Let's Play House" (mukana Nate Dogg & Michel'le); # 45 US
* Tha Dogg Pound - "Because of You Girl" (mukana Tha Realest)
* Tha Dogg Pound - "Nothin' But the Cavi Hit" (mukana Mack 10); # 38 US
* Tha Dogg Pound - "Just Doggin'" (mukana Nate Dogg and Michel'le)"; # 99 UK
* Kurupt - "Who Ride Wit Us" (mukana Daz Dillinger)
* Kurupt - "Its On (On, On Site)" (mukana Daz Dillinger)
* D.P.G. - "Coastin"
* D.P.G. - "DPGC Muzic"
* D.P.G.C. - "Real Soon"; # 49 AUS
* Tha Dogg Pound - "Cali Iz Active" (mukana Snoop Dogg)
* Tha Dogg Pound - "Vibe" (mukana Snoop Dogg)
* Tha Dogg Pound - "Where U From" (mukana Bad Azz)
* Tha Dogg Pound - "Ch-Ching"
* Tha Dogg Pound - "They Don't Want It"
* Tha Dogg Pound - "Cheat" (mukana Pharrell)
* Tha Dogg Pound - "Get My Drink On & My Smoke On"
* Tha Dogg Pound - "Y'all Know What I'm Doin" (mukana Turf Talk)
* Tha Dogg Pound - "U Gets Nothin" (mukana Carlos & Snoop Dogg)
* Tha Dogg Pound - "Get Paid"

## Lähteet
Mars Ultorin temppeli

**Mars Ultorin temppeli** () oli keisari Augustuksen rakennuttama temppeli. Augustus lupasi rakennuttaa temppelin Filippoin taistelun aikana. Se sijaitsi Augustuksen forumilla. Temppeli vihittiin käyttöön 1. elokuuta 2 eaa. Yleensä oletetaan että temppelissä säilytettiin roomalaisten legioonien standaareja, jotka Augustus oli hankkinut takaisin Parthiasta.

## Lähteet

## Aiheesta muualla
*Mars Ultorin temppeli Encyclopædia romanan sivuilla
*Mars Ultorin temppelin pylväät
*Kalervo Koskimiehen kuvia: Vedute di Roma
Bart Starr

**Bryan Bartlett "Bart" Starr** (9. tammikuuta 1934 – 26. toukokuuta 2019) oli yhdysvaltalainen amerikkalaisen jalkapallon pelaaja ja valmentaja. Hän syntyi Montgomeryssa, Alabamassa, ja aloitti NFL-tason uransa vuonna 1956.

Starr pelasi pelinrakentajana vuoteen 1971 saakka Green Bay Packersissa, jota hän myöhemmin valmensi vuosina 1975–1983. Hän on viisinkertainen NFL:n mestari (kausina 1961, 1962, 1965, 1966 ja 1967) ja kuului 1960-luvulla neljästi Pro Bowl -joukkueeseen. Starrin NFL-mestaruuksista kaksi viimeistä olivat Super Bowl -voittoja. Starr valittiin sekä historian ensimmäisen että toisen Super Bowlin parhaaksi pelaajaksi.

Bart Starr valittiin Pro Football Hall of Famen jäseneksi vuonna 1977.

## Lähteet
Charlie Jenkins

**Charles Lamont "Charlie" Jenkins** (s. 7. tammikuuta 1934 New York) on entinen yhdysvaltalainen pikajuoksija ja olympiavoittaja.

Jenkins voitti kaksi yleisurheilun kultamitalia vuoden 1956 kesäolympialaisissa Melbournessa. Hän selviytyi 400 metrin juoksussa vaivoin välieriin, joissa hän juoksi jo huippuvauhtia. Loppukilpailun hän voitti ajalla 46,7 ennakkosuosikin, maailmanennätysmies Louis Jonesin menettäessä väsyneenä johtoasemansa loppusuoralla. Toisen kultamitalinsa Jenkins voitti juostessaan 4 × 400 metrin viestijuoksun kolmannen osuuden Yhdysvaltain joukkueessa. 

Jenkinsiä valmensi Jumbo Elliott. Myös hänen pojastaan, Chip Jenkinsistä, tuli menestynyt pikajuoksija. 

## Lähteet
Leonid Spirin

**Leonid Vasiljevitš Spirin** (; 21. kesäkuuta 1932 – 23. helmikuuta 1982) oli venäläinen yleisurheilija. Hänestä tuli urheiluhistorian ensimmäinen 20 kilometrin kävelyn olympiakultamitalisti Melbournessa vuonna 1956.

Spirinille myönnettiin vuonna 1957 Neuvostoliiton Kunniamerkin ritarikunnan kunniamerkki (*Знак Почёта*). Hän voitti hopeaa yleisurheilun Euroopan-mestaruuskilpailuissa Tukholmassa vuonna 1958.

Spirin piti heinäkuussa 1959 lyhyesti hallussaan miesten 20 kilometrin kävelyn maailmanennätystä. 

## Lähteet
Janne Kurikka

**Janne Kurikka** (s. 13. elokuuta 1984 Oulu) on suomalainen entinen jääkiekkomaalivahti.
## Ura
Kurikka on Laser HT:n kasvatti. Hän siirtyi kaudeksi 2003–2004 Kärppien A-nuoriin. Kurikka oli samalla kaudella Kärppien maalivahtina SM-liigassa kolmessa pudotuspelikamppailussa ja hän voitti Suomen mestaruuden. Suomen jääkiekkoliiton kilpailusääntöjen mukaan yksikin kokoonpanopöytäkirjaan merkitty pudotuspeliottelu riittää antamaan pelaajalle SM-mitalin, joten Kurikka on käytännön mukaisesti voittanut mestaruuden.

Kaudeksi 2005–2006 Kurikka siirtyi Forssan Palloseuran maalivahdiksi ja hänet valittiin Mestiksen vuoden tulokkaaksi. Kurikka siirtyi kaudeksi 2006–2007 Heinolan Kiekkoon. Hän pelasi siellä kaksi kautta ja kävi kaudella 2006–2007 myös lainalla Pelicansissa. Kurikka puki päälleen neljään otteluun ja pääsi yhdessä ottelussa kentällekin. Hän pelasi 1–3-tappioon päättyneessä Pelicans–TPS-ottelussa 30. marraskuuta 2006, jossa hän torjui 20 kertaa.

Kurikka lopetti uransa keväällä 2008.

## Lähteet
*
*
*

### Viitteet
Alessandra Mirka Gatti

**Alessandra Mirka Gatti** (alun perin Alessandra Gatti) (s. Mantova, Italia) on italialainen eurobeat-laulaja.

Hän on laulanut muun muassa nimillä Mirka, Juliet, ja King & Queen.

## Ura

Alessandra Mirka Gatti tuli tunnetuksi, kun hän tapasi Giancarlo Pasquinin 1980-luvun loppupuolella. Aluksi hän käytti nimiä Wiki Wiki ja Eskimo. Ensimmäisen laulunsa hän nauhoitti vuonna 1989 nimellä Domino. Sen jälkeen hän liittyi A Beat C -yhtiöön, mutta erosi siitä virallisesti vuonna 2005 aloittaakseen projektin ABeatC:n entisen tuottajan Sandro Olivan kanssa. Hänen tunnetuinpia kappaleitaan ovat Tora Tora Tora ja Mickey Mouse March.

## Muuta

Hän oli naimisissa artisti Giancarlo Pasquinin eli Dave Rodgersin kanssa.

## Kappaleita

* Domino - I Wanna Dance 
* Domino - Popteen 
* Domino - Spinning Like a Top 
* Domino - Hot Confession 
* Domino - Hey Mr. Dee Jay 
* Domino - Tora Tora Tora 
* Domino - Fall in Love 
* Domino - Tomodachi Big Friend 
* Domino - Mickey Mouse March (Eurobeat Mix)

## Aiheesta muualla
* Dominon fanisivu
Carlos Ghosn

**Carlos Ghosn**, KBE (; s. 9. maaliskuuta 1954 Porto Velho, Brasilia) on brasilialaissyntyinen yritysjohtaja. Hän syntyi libanonilaisille vanhemmille Porto Velhossa Brasiliassa ja valmistui Pariisin École Polytechniquesta. Ghosnilla on Libanonin, Brasilian ja Ranskan kansalaisuus.

Ghosn on ollut ranskalaisen Renaultin ja japanilaisen Nissanin toimitusjohtaja. Hänen tunnetaan Nissanin pelastajana, sillä yhtiö selviytyi hänen johdollaan 1990-lopun taloudellisesta ahdingostaan. Hän muutti Nissanilla monia perinteisiä japanilaisia toimintatapoja.

Ghosn on ollut myös Alcoan, Sonyn ja IBM:n hallitusten jäsen.

## Talousrikossyytteet
Ghosn pidätettiin marraskuussa 2018 Japanissa syytettynä Nissanin varojen käyttämisestä omiin tarkoituksiinsa ja virheellisten tietojen antamisesta ansiotuloistaan. Joulukuussa häntä syytettiin lisäksi henkilökohtaisten sijoitustappioiden siirtämistä Nissanin vastuulle vuoden 2008 finanssikriisin aikana. Hänen uransa Nissanilla, Renault’lla ja Mitsubishillä uskotaan olevan ohi.

Kotiarestissa oikeudenkäyntiä odottamassa ollut Ghosn pakeni yksityiskoneella joulukuussa 2019 Japanista Libanoniin, jossa hän oli viettänyt lapsuutensa. Hänestä on julkaistu kansainvälinen etsintäkuulutus. Ghosnin libanonilaissyntyisen puolison Carole Ghosn sanotaan olevan paon järjestelyjen taustalla. Japanilla ja Libanonilla ei ole luovutussopimusta, eikä Ghosn siten joudu oikeuteen. Pakoa tutkitaan paitsi Japanissa, myös Turkissa, jossa Ghosn vaihtoi konetta. Myöhemmin aresti osoittautui varsin löyhäksi, sillä hän saattoi kävellä vapaasti kotoaan ulos, ja talon edessä olevat valvontakamerat tarkastettiin vain kerran kuukaudessa.

## Lähteet